<classify> KOFI Annan kwa njia mbalimbali alikuwa ni Umoja wa Mataifa. Alikuwa tayari kuhudumia watu kutoka kila sehemu ya dunia, na aliweza kutatua migogoro na hata kuwa sehemu ya kuunda dunia iliyo na amani, ilisema taarifa iliyotolewa na Katibu Mkuu wa Umoja wa Mataifa, Antonio Guterres.Ameandika hivyo baada ya aliyewahi kuwa Katibu Mkuu wa Umoja wa Mataifa, Kofi Annan 80 kuaga dunia mapema jana wakati alipokuwa akipatiwa matibabu jijini Bern nchini Uswisi.Katika taarifa yake, Katibu Mkuu wa UN, Guterres alionesha kusikitishwa na taarifa za kifo cha mwanadiplomasia huyo mzaliwa wa Ghana huku akisema kuwa alipokuwa akimuona Annan, alikuwa anaona Umoja wa Mataifa.Guterres alisema, Annan kwa njia mbalimbali alikuwa ni Umoja wa Mataifa. Alianza kazi kwenye nafasi tofauti tofauti mpaka kuuongoza umoja huo na kuufanya uheshimike na uwe na mipango endelevu.Akimzungumzia kwa namna alivyomsaidia, Katibu Mkuu huyo aliongeza, Kama ilivyokuwa kwa wengine, nilipenda kumwita Annan mwalimu, lakini pia rafiki.Ninakumbuka kuwa alinipa heshima na kuniamini na kunipa majukumu kwenye Tume ya Umoja wa Mataifa inayoshughulikia wakimbizi wakati huo yeye akiwa ndiye Katibu Mkuu... ...na hata baada ya kumaliza muda wake, alibaki kuwa mtu ambaye ningeweza kwenda kupata ushauri na msaada wa mawazo na tena najua kuwa si mimi pekee, lakini hata wengine wangeweza kwenda kumuona.Aidha, alisema Annan alikuwa tayari kuhudumia watu kutoka kila sehemu mbalimbali ya dunia ikiwemo kutatua migogoro na hata kuwa sehemu ya kuunda dunia iliyo na amani.Hiyo ndiyo alama aliyoiacha duniani, aliongeza Guterres ambaye ni Katibu Mkuu wa pili wa UN baada ya Annan akitanguliwa na Ban Ki-Moon.Katibu Mkuu huyo alitoa pole kwa mke wake, Nane Annan pamoja na familia yake, lakini pia alitoa pole kwa wote waliofikwa na msiba wa mwanadiplomasia huyo aliyependa amani.Taarifa ya majonzi Taarifa rasmi iliyotoka mchana wa jana kupitia tovuti ya Mfuko wa Annan Kofi Annan Foundation, ilisema Amefariki akiwa amezungukwa na familia yake mkewe, Nane na watoto wake Ama, Kojo na Nina.Atakumbukwa kwa mchango wake mkubwa akiwa Katibu Mkuu wa Umoja wa Mataifa kutoka mwaka 1997 hadi 2007 na pia kuwa msuluhishi wa mizozo mbalimbali ya kisiasa duniani.Taarifa hiyo iliongeza kuwa baada ya Annan kumaliza muda wake, alihudumu kama Mjumbe Maalumu wa Umoja wa Mataifa nchini Syria na kuchangia kupatikana kwa suluhu la amani ya mzozo wa nchi hiyo.Aliwafunda wengi Mbali na Katibu Mkuu Guterres kuwa miongoni mwa wale waliowahi kufanya kazi kwa kuaminiwa chini ya Annan, mwanasiasa mkongwe nchini, Profesa Anna Tibaijuka naye ni miongoni mwa waliopata fursa kuaminiwa katika nafasi za juu za umoja huo uliokuwa chini ya Annan.Profesa Tibaijuka alipozungumza na gazeti hili jana, alisema anasikitika kupata taarifa za kifo cha Annan aliyemtaja kama mwalimu wake na pia kiongozi shupavu, aliyemuamini na kumpa nafasi ya kiuongozi kwenye UN.Profesa huyo aliyeteuliwa kujiunga na ofisi kuu ya Shirika la Umoja wa Mataifa la Biashara na Maendeleo UNCTAD mjini Geneva mwaka 1998, alisema alichojifunza kwa aliyemuibua Annan ni jinsi alivyokuwa akionesha jinsi gani Waafrika wanavyoweza kuongoza vizuri.Kofi Annan alikuwa ni kiongozi shupavu, mpenda amani aliyependa haki iheshimiwe, lakini uongozi wake ulikuwa ni wa aina yake.Alikuwa mpole na imara kwenye maamuzi na kwa nyakati tofauti alikuwa akiamini zaidi nguvu ya hoja na kufanya kazi kwa bidii, kitu ambacho kiliashiria uongozi uliotukuka, alisema Profesa Tibaijuka ambaye alikuwa mwanamke wa kwanza kuteuliwa na Kofi Annan kuongoza Kituo cha Makazi Duniani UN-Habitat.Profesa Tibaijuka ambaye kwa sasa ni Mbunge wa Muleba Kusini mkoani Kagera CCM, aliombwa na Annan kuongoza Kituo cha Makazi Duniani UN-Habitat ambapo alifanya hivyo kati ya mwaka 2006 mpaka 2010.Kofi Annan ni nani?Kofi Atta Annan na dada yake Efua Atta, walizaliwa kwenye mji wa Kumasi katika nchi ambayo wakati huo ilikuwa inajulikana kama Gold Coast, Aprili mwaka 1938. Majina ya pacha hao yalimaanisha kuwa walizaliwa Ijumaa huku majina yao ya kati yakimaanisha kuwa walikuwa ni pacha.Annan alikulia kwenye familia ya kitajiri - mababu zake walikuwa ni viongozi wa kitamaduni na baba yake alikuwa ni gavana wa mkoa wakati nchi bado ilikuwa chini ya utawala wa ukoloni wa Uingereza Siku mbili tu kabla ya Kofi kufikisha miaka 19, Gold Coast ilipata Uhuru wake na kuitwa Ghana.Baada ya kusoma chuo kikuu, kwanza kwenye nchi iliyokuwa imepata uhuru ya Ghana, na baadaye huko Macalester College nchini Marekani, Annan alipata ajira yake ya kwanza kwenye Umoja wa Mataifa.Alianza kazi kama Ofisa wa Bajeti kwenye Shirika la Afya Duniani WHO mwaka 1962 na ndani ya miongo minne akahudumu UN wakati aliipoteuliwa kuwa Katibu Mkuu wa Saba mwaka 1996, akiwa ni Mwafrika Mweusi wa kwanza kushika wadhifa huo na mtu wa kwanza kutoka ndani ya UN yenyewe.Alihudumu kwa mihula miwili.Mpigania amani Katika taarifa iliyotangaza kufariki kwake, wakfu wa Kofi Annan ulimtaja kama mtu aliyejitolea sana katika masuala ya kimataifa ambaye katika maisha yake yote alipigania kuwepo ulimwengu wenye amani.Muhula wa Annan kama Katibu Mkuu wa UN ulikumbwa na vita vya Iraq na janga la Virusi Vya Ukimwi.Katika salamu zake za rambirambi kupitia mtandao wa kijamii wa Facebook, Kiongozi wa Upinzani nchini Kenya, Raila Odinga, ambaye mwaka 2007, Annan alijitosa kuongoza usuluhishi wa mgogoro wa uchaguzi dhidi ya Rais Uhuru Kenyatta na baadaye kusaini mkataba wa amani, alimwita Annan mtu ambaye alijitosa na kuiokoa nchi yetu isianguke.Rais Vladimir Putin wa Urusi alisema kumbukumbu ya Annan itabaki daima katika mioyo ya Warusi.Waziri Mkuu wa India, Narendra Modi alisema dunia siyo tu imepoteza mwanadiplomasia mahiri wa Afrika na mwenye kupenda masuala ya kibinadamu, lakini mlinzi wa amani na usalama wa dunia.Akitangaza wiki ya maombolezo ya kitaifa, Rais wa Ghana, Nana Akufo-Addo alimwita Annan mmoja wa Waghana wenye weledi.Waziri Mkuu wa Uingereza, Theresa May amesema, masikitiko kwa taarifa za kifo cha Kofi Annan. Kiongozi mahiri na mwanamageuzi wa UN, ametoa mchango mkubwa kuifanya dunia anayoiacha kuwa sehemu bora kuliko ile aliyozaliwa. Fikra na salamu zangu za rambirambi  <topic>: KITAIFA 